Το Εκκλησιαστικό Λύκειο Κιλκίς (1995-2010). Μια διαπολιτισμική πρωτοβουλία με οικουμενικές διαστάσεις
Creators: name: Χουβαρδά, Θωμαή Αθανασίου
Publisher: name: Aristotle University of Thessaloniki
Year: 2018
Subjects: Διορθόδοξο Εκκλησιαστικό Λύκειο Κιλκίς
Μητροπολίτης Πολυανής και Κιλκισίου Απόστολος
Διαπολιτισμική Εκπαίδευση
Οικουμενικότητα
Interorthodox Ecclesiastical High School of Kilkis
Metropolitan of Polyani and Kilkis Apostolos
Intercultural Education
Ecumenical Openness

description: Το Εκκλησιαστικό Λύκειο Κιλκίς (1995-2010). Μια διαπολιτισμική πρωτοβουλία με οικουμενικές διαστάσεις» αποτελεί τον τίτλο αυτής της μελέτης. Αναφέρεται στο διορθόδοξο Εκκλησιαστικό Λύκειο του Κιλκίς «Κύριλλος-Μεθόδιος» -επίσημα ανήκει στην Εκκλησιαστική Εκπαίδευση-, στην ίδρυση, στη δεκαπεντάχρονη ζωή και λειτουργία του μέχρι την κατάργηση και συγχώνευσή του. Η εργασία δίνει ιδιαίτερη έμφαση στη διαπολιτισμική πρωτοβουλία του επιχώριου Μητροπολίτη Πολυανής και Κιλκισίου Αποστόλου να αποδεχθεί αλλοδαπούς σπουδαστές στο σχολείο και παρουσιάζει την οικουμενική διάσταση που προσέλαβε το σχολείο με τα χρόνια. Ο Μητροπολίτης ήταν προσανατολισμένος σταθερά στην οικουμενική διάσταση της Εκκλησίας και του ευαγγελικού μηνύματος, που απευθύνεται σε όλους, δίχως πολιτιστικούς φραγμούς και διακρίσεις. Γι’ αυτό όταν οι κοινωνικοπολιτικές και ιστορικές συγκυρίες το επέβαλαν, το ακριτικό εκκλησιαστικό σχολείο μεταμορφώθηκε σε ένα διορθόδοξο φυτώριο παιδείας και πολιτισμού, που προσέφερε μορφωτικό έργο επί 15 χρόνια, φιλοξένησε μαθητές από όλη την οικουμένη και ακτινοβόλησε «ἕως ἐσχάτου τῆς γῆς». Το σχολείο προσέφερε δυνατότητα ολοκληρωμένης εκπαίδευσης και περαιτέρω σπουδών σε κληρικούς και λαϊκούς της Μητροπόλεως και σε ομόδοξους αλλοδαπούς μαθητές. Οι ήδη χειροτονημένοι κληρικοί επιμορφώνονταν θεολογικά. Οι υποψήφιοι κληρικοί καταρτίζονταν θεολογικά και προετοιμάζονταν για το ιερατικό λειτούργημα, ενώ οι λαϊκοί αποκτούσαν εκκλησιαστική μόρφωση και παιδεία. Η κοινωνικοπολιτική συγκυρία της εποχής στα Βαλκάνια οδήγησε στην αποδοχή και φοίτηση αλλοδαπών μαθητών με στόχο την καλλιέργεια δεσμών ανάμεσα σε ορθόδοξους νέους, την εκμάθηση της ελληνικής γλώσσας και του πολιτισμού, την θεολογική παιδεία για κατάρτιση στελεχών αρχικά στις Ορθόδοξες Εκκλησίες της Βαλκανικής και σταδιακά όλης της οικουμένης. Αποτιμώντας τη διαπολιτισμική πρωτοβουλία του Μητροπολίτη Αποστόλου διαπιστώνουμε την οικουμενική απήχηση του μορφωτικού έργου που συντελέστηκε στο Διορθόδοξο Εκκλησιαστικό Λύκειο του Κιλκίς. Σε 36 ανέρχονται οι χώρες προέλευσης των μαθητών του Εκκλησιαστικού Λυκείου Κιλκίς και σε 357 οι μαθητές που αιτήθηκαν τη φοίτησή τους και έγιναν δεκτοί από την Ι. Μητρόπολη. Οι σπουδαστές προέρχονταν από Μητροπόλεις του Οικουμενικού Θρόνου και Ορθόδοξες Εκκλησίες ανά τον κόσμο, συγκεκριμένα, από κράτη των Βαλκανίων, της Βόρειας και Ανατολικής Ευρώπης, από την Κεντρική και Νὀτια Λατινική Αμερική, από χώρες της Μέσης Ανατολής και των Αγίων Τόπων, από χώρες της Αφρικής έως τη νησιωτική Μαδαγασκάρη, από την Κεντρική Ευρώπη, τις Ηνωμένες Πολιτείες Αμερικής και την Αρμενία. Οι απόφοιτοι με εφόδιο την ελληνομάθειά τους και τις σπουδές τους ακολούθησαν είτε ιερατική πορεία είτε ακαδημαϊκή ή πολιτική σταδιοδρομία είτε τον καλλιτεχνικό, εκπαιδευτικό ή επιστημονικό κλάδο. Η αναγνώριση του γενικότερου διαπολιτισμικού - διορθόδοξου έργου του σχολείου που μαρτυρεί την ακτινοβολία και την οικουμενικότητά του είναι εξίσου αξιοσημείωτη και προέρχεται από ποικίλες πλευρές: από το Οικουμενικό Πατριαρχείο, από τις Ορθόδοξες Εκκλησίες που απέστειλαν μαθητές, από την ακαδημαϊκή κοινότητα και από τον όμιλο των μαθητών. Οι αλλοδαποί μαθητές είχαν την πολύτιμη δυνατότητα να οικειωθούν όχι μόνο τη γλώσσα, αλλά και τον πολιτισμό και την Παράδοση της Εκκλησίας. Από την άλλη πλευρά, δόθηκε και στους Έλληνες μαθητές η δυνατότητα να γνωρίσουν την οικουμενική διάσταση της Ορθοδοξίας Αυτή η πανσπερμία των εθνών και η πολυπολιτισμική συνύπαρξη από πολύ νωρίς προσέδωσε στο Εκκλησιαστικό Λύκειο του Κιλκίς τη διορθόδοξη - διαπολιτισμική ταυτότητά του
description: The Ecclesiastical High School of Kilkis (1995-2010). An intercultural initiative with ecumenical dimension” comprises the title of this study. It refers to the interorthodox Theological Seminary of Kilkis “St. Cyril and Methodius” -officially belonging to the Ecclesiastical Education-, its founding, 15 years lasting life and function until its abolition. The paper gives specific attention to the intercultural initiative of the local Bishop of Polyani and Kilkis Apostolos to accept foreign orthodox as students and presents the ecumenical dimension the school attained through the years. The Metropolitan was oriented firmly in the ecumenical dimension of the Church and the Gospel message, which embraces all, without cultural barriers and distinctions. The ecclesiastical school developed into a spiritual interorthodox place of education and culture when the socio-political and historical circumstances imposed it. It provided theological education for 15 years, hosted students from all over the world and its resonance extended "to the remotest part of the earth". The school offered a possibility of integrated theological training and further studies not only to clerics but also to foreign orthodox students. The already ordained priests gained access to theological education. Candidate clerics were trained theologically and prepared for the priestly vocation, while laity acquired ecclesiastical education and formation. The socio-political context in the Balkans during the 1990’s (war, social and religious conflicts etc.) resulted in admission and enrolment of foreign orthodox students with the goal of growing ties between Orthodox young people, study of the Greek language and culture, and theological education for the members initially of Orthodox Churches in Balkans and gradually in Churches throughout the world. By assessing the intercultural initiative of Metropolitan Apostolos, we realize the ecumenical resonance of the educational project which was accomplished in the interorthodox Theological Seminary of Kilkis. 357 were the students who applied for and were accepted to study at Ecclesiastical School of Kilkis and 36 are their countries of origin. They came from Metropolises of the Ecumenical Patriarchate and Orthodox Churches around the world, specifically, from different countries of the Balkans, Northern and Eastern Europe, Central and Southern Latin America, from the Middle East and the Holy Land, African countries, the island of Madagascar included, Central Europe, United States of America and Armenia. Graduates, being competed in Greek language and in theological studies, either decided to serve the Church as clerics or they followed academic or political careers or artistic, educational or scientific professions. The recognition of the Bishop’s intercultural-interorthodox initiative, which witnesses its resonance and ecumenical dimension, is equally remarkable and comes from different sides: from the Ecumenical Patriarchate, from the Orthodox Churches around the world, from academia, from the group of students. Foreign students had the valuable possibility to become familiar not only with the language but also with the culture and Tradition of the Orthodox Church, while Greek students had the opportunity to get to know the ecumenical dimension of Orthodoxy. The diversity of Nations and multicultural coexistence very early offered the Ecclesiastical High School of Kilkis its interorthodox-intercultural identity